ACE ชนะขายไฟฟ้า “โซลาร์ฟาร์ม” 18 โครงการ กำลังผลิต 113 เมกะวัตต์
ACE ชนะขายไฟฟ้าพลังงานแสงอาทิตย์ (โซลาร์ฟาร์ม) 18 โครงการ รวมกำลังผลิต 112.73 เมกะวัตต์ สนับสนุนเป้าหมายในการเพิ่มกำลังการผลิตติดตั้งให้ได้มากกว่า 1,000 เมกะวัตต์ ภายในปี 2567 ตามแผนงาน
ACE ชนะขายไฟฟ้าพลังงานแสงอาทิตย์ (โซลาร์ฟาร์ม) 18 โครงการ รวมกำลังผลิต 112.73 เมกะวัตต์ สนับสนุนเป้าหมายในการเพิ่มกำลังการผลิตติดตั้งให้ได้มากกว่า 1,000 เมกะวัตต์ ภายในปี 2567 ตามแผนงาน
6 เม.ย. 2566

ผู้สื่อข่าวรายงานว่า สำนักงานคณะกรรมการกำกับกิจการพลังงาน (สำนักงาน กกพ.) กล่าวว่า ได้ประกาศรายชื่อผู้ยื่นขอผลิตไฟฟ้าที่ผ่านเกณฑ์คะแนนความพร้อมทางด้านเทคนิคขั้นต่ำ ตามเกณฑ์ผ่านหรือไม่ผ่าน (Pass/Fail Basis) ตามระเบียบ กกพ. ว่าด้วยการจัดหาไฟฟ้าจากพลังงานหมุนเวียนในรูปแบบ Feed-in Tariff (FiT) ปี 2565 – 2573 ระยะแรกที่เปิดรับซื้อ 5,203 เมกะวัตต์ ซึ่งมีผู้ผ่านการคัดเลือก จำนวน 175 ราย รวม 4,852.26 เมกะวัตต์เท่านั้น
นายคมกฤช ตันตระวาณิชย์ เลขาธิการสำนักงานคณะกรรมการกำกับกิจการพลังงาน (สำนักงานกกพ.) กล่าวว่า หลังจากกกพ.ประกาศรายชื่อดังกล่าวแล้ว ทางการไฟฟ้าฯ จะมีหนังสือแจ้งให้ผู้ยื่นขอผลิตไฟฟ้าที่ได้รับการคัดเลือกทราบและยอมรับเงื่อนไขการลงนามสัญญาซื้อขายไฟฟ้า ภายในวันที่ 19 เม.ย. 2566 หลังจากนั้นจะมีการลงนามสัญญาซื้อขายไฟฟ้า (PPA) ต่อไป โดยแบ่งเป็นกลุ่มที่ 1 และกลุ่มที่ 2 ที่จะมีการ COD ไม่พร้อมกัน ดังนั้นโครงการที่จะต้อง COD ภายในปี 2567-2568 จะต้องลงนาม PPA ก่อน ซึ่งคาดว่าจะไม่เกินเดือนมิถุนายนนี้”
ทั้งนี้จากการสำรวจเบื้องต้น ผลปรากฏว่า บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ชนะการประมูลโครงการพลังงานหมุนเวียนจำนวน 18 โครงการ รวม 112.73 เมกะวัตต์
อย่างไรก็ตามจากการชนะประมูลดังกล่าวจะช่วยสนับสนุนเป้าหมายของบริษัทฯในการเพิ่มกำลังการผลิตติดตั้งให้ได้มากกว่า 1,000 เมกะวัตต์ ภายในปี 2567 ตามแผนงานได้มากยิ่งขึ้นของบริษัทฯ ซึ่งส่วนใหญ่เริ่ม COD ในปี 2567-2568